title: Kommissionens gennemførelsesforordning (EU) 2019/1589 af 26. september 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne amidosulfuron, beta-cyfluthrin, bifenox, chlorotoluron, clofentezin, clomazon, cypermethrin, daminozid, deltamethrin, dicamba, difenoconazol, diflubenzuron, diflufenican, fenoxaprop-P, fenpropidin, fludioxonil, flufenacet, fosthiazat, indoxacarb, lenacil, MCPA, MCPB, nicosulfuron, picloram, prosulfocarb, pyriproxyfen, thiophanat-methyl, triflusulfuron og tritosulfuron (EØS-relevant tekst.)

text:
                  27.9.2019

                  DA

                  Den Europæiske Unions Tidende

                  L 248/24

         KOMMISSIONENS GENNEMFØRELSESFORORDNING (EU) 2019/1589
         af 26. september 2019
         om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne amidosulfuron, beta-cyfluthrin, bifenox, chlorotoluron, clofentezin, clomazon, cypermethrin, daminozid, deltamethrin, dicamba, difenoconazol, diflubenzuron, diflufenican, fenoxaprop-P, fenpropidin, fludioxonil, flufenacet, fosthiazat, indoxacarb, lenacil, MCPA, MCPB, nicosulfuron, picloram, prosulfocarb, pyriproxyfen, thiophanat-methyl, triflusulfuron og tritosulfuron
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:

                     (1)

                     Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009.

                     (2)

                     Godkendelsesperioderne for aktivstofferne beta-cyfluthrin, chlorotoluron, clomazon, cypermethrin, daminozid, deltamethrin, fludioxonil, flufenacet, fosthiazat, indoxacarb, MCPA, MCPB, prosulfocarb og thiophanat-methyl blev forlænget indtil den 31. oktober 2019 ved Kommissionens gennemførelsesforordning (EU) 2018/1262 (3).

                     (3)

                     Godkendelsesperioden for aktivstoffet tritosulfuron blev forlænget indtil den 30. november 2019 ved Kommissionens gennemførelsesforordning (EU) 2018/1796 (4).

                     (4)

                     Godkendelsesperioderne for aktivstofferne amidosulfuron, bifenox, clofentezin, dicamba, difenoconazol, diflubenzuron, diflufenican, fenoxaprop-P, fenpropidin, lenacil, nicosulfuron, picloram og pyriproxyfen blev forlænget indtil den 31. december 2019 ved gennemførelsesforordning (EU) 2018/1796.

                     (5)

                     Godkendelsesperioden for aktivstoffet tritosulfuron udløber den 31. december 2019.

                     (6)

                     Der er i overensstemmelse med Kommissionens gennemførelsesforordning (EU) nr. 844/2012 indgivet ansøgninger om fornyelse af godkendelsen af disse stoffer (5).

                     (7)

                     Da vurderingen af disse stoffer er blevet forsinket af årsager, som ansøgerne ikke har indflydelse på, kan godkendelserne af de pågældende aktivstoffer forventes at udløbe, inden der er truffet beslutning om at forny dem. Det er derfor nødvendigt at forlænge deres godkendelsesperioder.

                     (8)

                     I betragtning af formålet med artikel 17, stk. 1, i forordning (EF) nr. 1107/2009 for så vidt angår tilfælde, hvor Kommissionen skal vedtage en forordning, hvorved godkendelsen af et i nærværende forordnings bilag omhandlet aktivstof ikke fornyes, fordi godkendelseskriterierne ikke er opfyldt, skal Kommissionen fastsætte udløbsdatoen til den seneste af følgende datoer: den dato, der var gældende inden nærværende forordnings ikrafttrædelse, eller datoen for ikrafttrædelsen af den forordning, hvorved godkendelsen af aktivstoffet ikke fornyes. For så vidt angår tilfælde, hvor Kommissionen skal vedtage en forordning, hvorved godkendelsen af et i nærværende forordnings bilag omhandlet aktivstof fornyes, vil Kommissionen, afhængigt af omstændighederne, bestræbe sig på at fastsætte den tidligst mulige anvendelsesdato.

                     (9)

                     Gennemførelsesforordning (EU) nr. 540/2011 bør derfor ændres.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. september 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (3)  Kommissionens gennemførelsesforordning (EU) 2018/1262 af 20. september 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1-methylcyclopropen, beta-cyfluthrin, chlorothalonil, chlorotoluron, clomazon, cypermethrin, daminozid, deltamethrin, dimethenamid-p, diuron, fludioxonil, flufenacet, flurtamon, fosthiazat, indoxacarb, MCPA, MCPB, prosulfocarb, thiophanat-methyl og tribenuron (EUT L 238 af 21.9.2018, s. 62).

            (4)  Kommissionens gennemførelsesforordning (EU) 2018/1796 af 20. november 2018 om ændring af Kommissionens gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne amidosulfuron, bifenox, chlorpyrifos, chlorpyrifos-methyl, clofentezin, dicamba, difenoconazol, diflubenzuron, diflufenican, dimoxystrobin, fenoxaprop-P, fenpropidin, lenacil, mancozeb, mecoprop-P, metiram, nicosulfuron, oxamyl, picloram, pyraclostrobin, pyriproxyfen og tritosulfuron (EUT L 294 af 21.11.2018, s. 15).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            BILAG
            I del A i bilaget til gennemførelsesforordning (EU) nr. 540/2011 foretages følgende ændringer:

                        (1)

                        I sjette kolonne (»Udløbsdato for stoffets godkendelse«) i række 40 (»Deltamethrin«) ændres datoen til »31. oktober 2020«.

                        (2)

                        I sjette kolonne (»Udløbsdato for stoffets godkendelse«) i række 48 (»Beta-cyfluthrin«) ændres datoen til »31. oktober 2020«.

                        (3)

                        I sjette kolonne (»Udløbsdato for stoffets godkendelse«) i række 65 (»Flufenacet«) ændres datoen til »31. oktober 2020«.

                        (4)

                        I sjette kolonne (»Udløbsdato for stoffets godkendelse«) i række 69 (»Fosthiazat«) ændres datoen til »31. oktober 2020«.

                        (5)

                        I sjette kolonne (»Udløbsdato for stoffets godkendelse«) i række 102 (»Chlorotoluron«) ændres datoen til »31. oktober 2020«.

                        (6)

                        I sjette kolonne (»Udløbsdato for stoffets godkendelse«) i række 103 (»Cypermethrin«) ændres datoen til »31. oktober 2020«.

                        (7)

                        I sjette kolonne (»Udløbsdato for stoffets godkendelse«) i række 104 (»Daminozid«) ændres datoen til »31. oktober 2020«.

                        (8)

                        I sjette kolonne (»Udløbsdato for stoffets godkendelse«) i række 105 (»Thiophanat-methyl«) ændres datoen til »31. oktober 2020«.

                        (9)

                        I sjette kolonne (»Udløbsdato for stoffets godkendelse«) i række 107 (»MCPA«) ændres datoen til »31. oktober 2020«.

                        (10)

                        I sjette kolonne (»Udløbsdato for stoffets godkendelse«) i række 108 (»MCPB«) ændres datoen til »31. oktober 2020«.

                        (11)

                        I sjette kolonne (»Udløbsdato for stoffets godkendelse«) i række 119 (»Indoxacarb«) ændres datoen til »31. oktober 2020«.

                        (12)

                        I sjette kolonne (»Udløbsdato for stoffets godkendelse«) i række 160 (»Prosulfocarb«) ændres datoen til »31. oktober 2020«.

                        (13)

                        I sjette kolonne (»Udløbsdato for stoffets godkendelse«) i række 161 (»Fludioxonil«) ændres datoen til »31. oktober 2020«.

                        (14)

                        I sjette kolonne (»Udløbsdato for stoffets godkendelse«) i række 162 (»Clomazon«) ændres datoen til »31. oktober 2020«.

                        (15)

                        I sjette kolonne, »Udløbsdato for stoffets godkendelse«, i række 169 (»Amidosulfuron«) ændres datoen til »31. december 2020«.

                        (16)

                        I sjette kolonne, »Udløbsdato for stoffets godkendelse«, i række 170 (»Nicosulfuron«) ændres datoen til »31. december 2020«.

                        (17)

                        I sjette kolonne, »Udløbsdato for stoffets godkendelse«, i række 171 (»Clofentezin«) ændres datoen til »31. december 2020«.

                        (18)

                        I sjette kolonne, »Udløbsdato for stoffets godkendelse«, i række 172 (»Dicamba«) ændres datoen til »31. december 2020«.

                        (19)

                        I sjette kolonne, »Udløbsdato for stoffets godkendelse«, i række 173 (»Difenoconazol«) ændres datoen til »31. december 2020«.

                        (20)

                        I sjette kolonne, »Udløbsdato for stoffets godkendelse«, i række 174 (»Diflubenzuron«) ændres datoen til »31. december 2020«.

                        (21)

                        I sjette kolonne, »Udløbsdato for stoffets godkendelse«, i række 176 (»Lenacil«) ændres datoen til »31. december 2020«.

                        (22)

                        I sjette kolonne, »Udløbsdato for stoffets godkendelse«, i række 178 (»Picloram«) ændres datoen til »31. december 2020«.

                        (23)

                        I sjette kolonne, »Udløbsdato for stoffets godkendelse«, i række 179 (»Pyriproxyfen«) ændres datoen til »31. december 2020«.

                        (24)

                        I sjette kolonne, »Udløbsdato for stoffets godkendelse«, i række 180 (»Bifenox«) ændres datoen til »31. december 2020«.

                        (25)

                        I sjette kolonne, »Udløbsdato for stoffets godkendelse«, i række 181 (»Diflufenican«) ændres datoen til »31. december 2020«.

                        (26)

                        I sjette kolonne, »Udløbsdato for stoffets godkendelse«, i række 182 (»Fenoxaprop-P«) ændres datoen til »31. december 2020«.

                        (27)

                        I sjette kolonne, »Udløbsdato for stoffets godkendelse«, i række 183 (»Fenpropidin«) ændres datoen til »31. december 2020«.

                        (28)

                        I sjette kolonne, »Udløbsdato for stoffets godkendelse«, i række 186 (»Tritosulfuron«) ændres datoen til »30. november 2020«.

                        (29)

                        I sjette kolonne, »Udløbsdato for stoffets godkendelse«, i række 289 (»Triflusulfuron«) ændres datoen til »31. december 2020«.


title: Kommissionens gennemførelsesforordning (EU) 2018/1292 af 25. september 2018 om godkendelse af cyphenothrin som et eksisterende aktivstof til anvendelse i biocidholdige produkter af produkttype 18 (EØS-relevant tekst.)

text:
                  26.9.2018

                  DA

                  Den Europæiske Unions Tidende

                  L 241/11

         KOMMISSIONENS GENNEMFØRELSESFORORDNING (EU) 2018/1292
         af 25. september 2018
         om godkendelse af cyphenothrin som et eksisterende aktivstof til anvendelse i biocidholdige produkter af produkttype 18
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
         ud fra følgende betragtninger:

                     (1)

                     Der er ved Kommissionens delegerede forordning (EU) nr. 1062/2014 (2) opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter cyphenothrin.

                     (2)

                     Cyphenothrin er blevet vurderet til anvendelse i biocidholdige produkter af produkttype 18, insekticider, acaricider og produkter til bekæmpelse af andre leddyr, som beskrevet i bilag V til Europa-Parlamentet og Rådets direktiv 98/8/EF (3), der svarer til produkttype 18 som beskrevet i bilag V til forordning (EU) nr. 528/2012.

                     (3)

                     Grækenland blev udpeget som rapporterende medlemsstat, og landets kompetente vurderingsmyndighed fremsendte vurderingsrapporten sammen med sine anbefalinger den 11. april 2013.

                     (4)

                     I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 14. december 2017 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner (4).

                     (5)

                     Det kan udledes af artikel 90, stk. 2, i forordning (EU) nr. 528/2012, at stoffer, for hvilke medlemsstaternes vurdering er afsluttet pr. 1. september 2013, bør evalueres under hensyntagen til betingelserne i artikel 5 i direktiv 98/8/EF. Ifølge Det Europæiske Kemikalieagenturs udtalelse kan biocidholdige produkter af produkttype 18, som indeholder cyphenothrin, forventes at opfylde kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.

                     (6)

                     Derfor bør cyphenothrin godkendes til anvendelse i biocidholdige produkter af produkttype 18, forudsat at visse specifikationer og betingelser er opfyldt.

                     (7)

                     Det konkluderes i Det Europæiske Kemikalieagenturs udtalelse, at cyphenothrin opfylder kriterierne for at være et persistent (P) og toksisk (T) stof, jf. bilag XIII til Europa-Parlamentets og Rådets forordning (EF) nr. 1907/2006 (5).

                     (8)

                     Med henblik på forordning (EU) nr. 528/2012 opfylder cyphenothrin betingelserne i artikel 10, stk. 1, litra d), i forordning (EU) nr. 528/2012 og bør derfor betragtes som kandidat til substitution. Den modtagende kompetente myndighed eller — i tilfælde af en ansøgning om en EU-godkendelse — den kompetente vurderingsmyndighed bør foretage en sammenlignende vurdering som en del af vurderingen af en ansøgning om godkendelse eller om fornyet godkendelse af et biocidholdigt produkt indeholdende cyphenothrin.

                     (9)

                     Da det kan udledes af artikel 90, stk. 2, i forordning (EU) nr. 528/2012, at stoffer, for hvilke medlemsstaternes vurdering er afsluttet pr. 1. september 2013, bør godkendes i henhold til direktiv 98/8/EF, bør godkendelsesperioden være 10 år i overensstemmelse med den praksis, der er fastlagt i henhold til nævnte direktiv.

                     (10)

                     Der bør gå en rimelig tid, før et aktivstof godkendes, således at berørte parter kan træffe de fornødne forberedelser til at opfylde de nye krav.

                     (11)

                     Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Cyphenothrin godkendes som et aktivstof til anvendelse i biocidholdige produkter af produkttype 18 med forbehold af specifikationerne og betingelserne i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. september 2018.

                  På Kommissionens vegne

               Jean-Claude JUNCKER

                  Formand

            (1)  EUT L 167 af 27.6.2012, s. 1.

            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

            (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

            (4)  Udvalget for Biocidholdige Produkter, Opinion on the application for approval of the active substance Cyphenothrin, Product type: 18, ECHA/BPC/183/2017, vedtaget den 14. december 2017.

            (5)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

            BILAG

                        Almindeligt anvendt navn

                        IUPAC-navn
                        Identifikationsnr.

                        Aktivstoffets minimumsrenhedsgrad (1)

                        Godkendelsesdato

                        Udløbsdato for godkendelsen

                        Produkttype

                        Særlige betingelser

                        Cyphenothrin

                        IUPAC-navn:
                        (RS)-α-cyan-3-phenoxybenzyl-(1RS,3RS;1RS,3SR)-2,2-dimethyl-3-(2-methylprop-1-enyl)cyclopropancarboxylat
                        EF-nr.: 254-484-5
                        CAS-nr.: 39515-40-7

                        92 % w/w (isomerer i alt)

                        1. februar 2020

                        31. januar 2030

                        18

                        Cyphenothrin betragtes som kandidat til substitution i overensstemmelse med artikel 10, stk. 1, litra d), i forordning (EU) nr. 528/2012.
                        Godkendelserne af biocidholdige produkter meddeles på følgende betingelser:

                                    1)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                                    2)

                                    I betragtning af de risici, der er konstateret for de anvendelser, der er vurderet, skal der ved vurderingen af produktet lægges særlig vægt på:

                                                a)

                                                erhvervsmæssige brugere

                                                b)

                                                småbørn

                                                c)

                                                overfladevand, sedimenter, jord og grundvand efter indendørs overfladebehandling

                                                d)

                                                pattedyr, der æder regnorme, og pattedyr, der æder fisk, på grund af sekundær forgiftning efter indendørs overfladebehandling.

                                    3)

                                    For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier (i det følgende benævnt »MRL'er«) i overensstemmelse med Europa-Parlamentets og Rådets forordning (EF) nr. 470/2009 (2) eller Europa-Parlamentets og Rådets forordning (EF) nr. 396/2005 (3), og der træffes alle hensigtsmæssige risikobegrænsende foranstaltninger for at sikre, at de gældende MRL'er ikke overskrides.

               (1)  Renheden som angivet i denne kolonne er minimumsrenhedsgraden af det vurderede aktivstof. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

               (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

               (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).


title: Kommissionens gennemførelsesforordning (EU) 2018/1501 af 9. oktober 2018 om ikke at forny godkendelsen af aktivstoffet pymetrozin, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  10.10.2018

                  DA

                  Den Europæiske Unions Tidende

                  L 254/4

         KOMMISSIONENS GENNEMFØRELSESFORORDNING (EU) 2018/1501
         af 9. oktober 2018
         om ikke at forny godkendelsen af aktivstoffet pymetrozin, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og artikel 78, stk. 2, og
         ud fra følgende betragtninger:

                     (1)

                     Pymetrozin blev ved Kommissionens direktiv 2001/87/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet pymetrozin, jf. del A i bilaget til gennemførelsesforordning (EU) nr. 540/2011, udløber den 30. juni 2019.

                     (4)

                     Der blev i overensstemmelse med artikel 4 i Kommissionens forordning (EU) nr. 1141/2010 (5) indgivet en ansøgning om fornyelse af godkendelsen af pymetrozin inden for den tidsfrist, der er fastsat i nævnte artikel.

                     (5)

                     Ansøgeren indsendte de supplerende dossierer, der kræves i henhold til artikel 9 i forordning (EU) nr. 1141/2010. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 28. juni 2013.

                     (7)

                     Autoriteten fremsendte vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende resumé af dossieret tilgængeligt for offentligheden.

                     (8)

                     Den 28. august 2014 fremsendte autoriteten sin konklusion (6) om, hvorvidt pymetrozin kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Autoriteten konkluderede, at der er stor sandsynlighed for, at de vurderede repræsentative anvendelser kan føre til eksponering af grundvandet over parametergrænsen for drikkevand på 0,1 μg/l af den toksikologisk relevante metabolit CGA371075 i alle relevante grundvandsscenarier. Autoriteten konkluderede desuden, at flere andre toksikologisk relevante metabolitter af pymetrozin ligeledes forventes at forekomme over grænsen på 0,1 μg/L i visse eller alle relevante grundvandsscenarier ved de evaluerede repræsentative anvendelser. Den konkluderede også, at den toksikologiske profil for metabolitter, der er omfattet af definitionen af restkoncentrationer i planter for risikovurdering, ikke kunne bekræftes, og at vurderingen af risikoen for vandorganismer ved eksponering for metabolit M3MF i forbindelse med de repræsentative overvejede anvendelsesformål ikke kunne afsluttes på baggrund af de tilgængelige oplysninger i dossieret.

                     (9)

                     Autoriteten konkluderede desuden, at pymetrozin forårsagede skadelige virkninger for endokrine organer på tværs af forskellige arter og tidsfrister. Autoriteten kunne dog ikke afslutte den videnskabelige vurdering af potentielt hormonforstyrrende egenskaber ved pymetrozin på baggrund af de tilgængelige oplysninger i dossieret.

                     (10)

                     Kommissionen opfordrede ansøgeren til at fremsætte bemærkninger til autoritetens konklusion og, i henhold til artikel 17, stk. 1, i forordning (EU) nr. 1141/2010, til udkastet den reviderede vurderingsrapport. Ansøgeren fremsatte sine bemærkninger, som er blevet nøje gennemgået.

                     (11)

                     Selv med de af ansøgeren fremsatte argumenter kan problemerne vedrørende stoffet imidlertid ikke siges at være løst.

                     (12)

                     Derfor kan det med hensyn til et eller flere repræsentative anvendelsesformål for mindst et plantebeskyttelsesmiddel ikke fastslås, at godkendelseskriterierne i artikel 4 i forordning (EF) nr. 1107/2009 er opfyldt. Godkendelsen af aktivstoffet pymetrozin bør derfor ikke fornyes, jf. artikel 20, stk. 1, litra b), i nævnte forordning.

                     (13)

                     Gennemførelsesforordning (EU) nr. 540/2011 bør derfor ændres.

                     (14)

                     Medlemsstaterne bør have tilstrækkelig tid til at tilbagekalde godkendelser af plantebeskyttelsesmidler, der indeholder pymetrozin.

                     (15)

                     For plantebeskyttelsesmidler, der indeholder pymetrozin, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest den 30. januar 2020.

                     (16)

                     Udløbsdatoen for pymetrozin blev ved Kommissionens gennemførelsesforordning (EU) 2018/917 (7) forlænget til den 30. juni 2019 for at gøre det muligt at afslutte fornyelsesprocessen, inden godkendelsen af stoffet udløber. Da der er truffet en afgørelse forud for den forlængede udløbsdato, bør nærværende forordning finde anvendelse hurtigst muligt.

                     (17)

                     Denne forordning er ikke til hinder for, at der kan indgives en ny ansøgning vedrørende godkendelse af pymetrozin i henhold til artikel 7 i forordning (EF) nr. 1107/2009.

                     (18)

                     Den Stående Komité for Planter, Dyr, Fødevarer og Foder har ikke afgivet en udtalelse inden for den tidsfrist, der var fastsat af formanden. Det blev anset for at være nødvendigt med en gennemførelsesretsakt, og formanden forelagde udkastet til en gennemførelsesretsakt for appeludvalget til yderligere drøftelse. Appeludvalget har ikke afgivet udtalelse —

               VEDTAGET DENNE FORORDNING:

            Artikel 1
            Ikke-fornyelse af godkendelsen af aktivstoffet
            Godkendelsen af aktivstoffet pymetrozin fornyes ikke.

            Artikel 2
            Ændring af gennemførelsesforordning (EU) nr. 540/2011
            I del A i bilaget til gennemførelsesforordning (EU) nr. 540/2011 udgår række 23 om pymetrozin.

            Artikel 3
            Overgangsforanstaltninger
            Medlemsstaterne tilbagekalder godkendelser af plantebeskyttelsesmidler, der indeholder pymetrozin som aktivstof, senest den 30. april 2019.

            Artikel 4
            Afviklingsperiode
            Eventuelle afviklingsperioder, som medlemsstaterne indrømmer i henhold til artikel 46 i forordning (EF) nr. 1107/2009, skal være så korte som muligt og udløbe senest den 30. januar 2020.

            Artikel 5
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. oktober 2018].

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2001/87/EF af 12. oktober 2001 om ændring af bilag I til Rådets direktiv 91/414/EØF om markedsføring af plantebeskyttelsesmidler med henblik på optagelse af acibenzolar-s-methyl, cyclanilid, ferriphosphat, pymetrozin og pyraflufen-ethyl som aktive stoffer (EFT L 276 af 19.10.2001, s. 17).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (EUT L 322 af 8.12.2010, s. 10).

            (6)  Den Europæiske Fødevaresikkerhedsautoritet (EFSA), 2014. Conclusion on the peer review of the pesticide risk assessment of the active substance pymetrozine. EFSA Journal 2014;12(9):3817, 102 s. doi:10.2903/j.efsa.2014.3817.

            (7)  Kommissionens gennemførelsesforordning (EU) 2018/917 af 27. juni 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne alpha-cypermethrin, beflubutamid, benalaxyl, benthiavalicarb, bifenazat, boscalid, bromoxynil, captan, carvon, chlorpropham, cyazofamid, desmedipham, dimethoat, dimethomorph, diquat, ethephon, ethoprophos, etoxazol, famoxadon, fenamidon, fenamiphos, flumioxazin, fluoxastrobin, folpet, foramsulfuron, formetanat, Gliocladium catenulatum stamme: J1446, isoxaflutol, metalaxyl-m, methiocarb, methoxyfenozid, metribuzin, milbemectin, oxasulfuron, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol, pymetrozin og s-metolachlor (EUT L 163 af 28.6.2018, s. 13).


title: Kommissionens gennemførelsesforordning (EU) 2018/1559 af 17. oktober 2018 om godkendelse af tinktur af spidskommen (Cuminum cyminum L.) som tilsætningsstof til foder til alle dyrearter (EØS-relevant tekst.)

text:
                  18.10.2018

                  DA

                  Den Europæiske Unions Tidende

                  L 261/16

         KOMMISSIONENS GENNEMFØRELSESFORORDNING (EU) 2018/1559
         af 17. oktober 2018
         om godkendelse af tinktur af spidskommen (Cuminum cyminum L.) som tilsætningsstof til foder til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer.

                     (2)

                     Der er i henhold til artikel 7, i forordning (EF) nr. 1831/2003 indgivet en ansøgning om godkendelse af tinktur af spidskommen (Cuminum cyminum L.) som tilsætningsstof til foder til alle dyrearter. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003. Ansøgeren har anmodet om, at tilsætningsstoffet klassificeres i tilsætningsstofkategorien »sensoriske tilsætningsstoffer«.

                     (3)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 17. april 2018 (2), at tinktur af spidskommen (Cuminum cyminum L.) på de foreslåede anvendelsesbetingelser ikke har skadelige virkninger for dyrs eller menneskers sundhed eller for miljøet. Autoriteten har konkluderet, at der ikke kræves yderligere dokumentation for effektiviteten, eftersom kommenfrø er alment anerkendt som aroma i fødevarer og deres funktion i foder i alt væsentligt er den samme som i fødevarer. Konklusionen kan derfor udvides til også at omfatte foder. Autoriteten har endvidere bemærket med hensyn til sikkerheden ved tilsætningsstoffet over for brugerne, at der ikke kan udelukkes en potentielt hud- og øjenirriterende virkning. Hertil kommer, at tilsætningsstoffet indeholder en række forskellige stoffer, der vides at fremkalde allergiske reaktioner hos følsomme personer. Der kan således indtræffe sensibilisering. Der bør derfor træffes passende beskyttelsesforanstaltninger.

                     (4)

                     Autoriteten mener ikke, at der er behov for særlige krav vedrørende overvågning efter markedsføringen. Autoriteten har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af tilsætningsstoffet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af tilsætningsstoffet godkendes som anført i bilaget til nærværende forordning.

                     (6)

                     Ansøgeren fremsatte forslag om anvendelsesniveauer for de pågældende stoffer til autoriteten. Under hensyntagen til dette forslag vurderede autoriteten, at visse anvendelsesniveauer er sikre. Med henblik på myndighedskontrol i fødevarekæden bør det anbefalede maksimumsindhold af aktivstoffet være angivet på etiketten til fodertilsætningsstoffet.

                     (7)

                     Den omstændighed, at det pågældende stof ikke er godkendt til anvendelse i drikkevand, bør ikke udelukke anvendelse af stoffet i foderblandinger, der administreres via vand.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte stof, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  EFSA Journal 2018;16(5):5273.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        ml aktivstof/kg fuldfoder med et vandindhold på 12 %

                           Kategori: sensoriske tilsætningsstoffer. Funktionel gruppe: aromastoffer

                        2b161

                        —

                        Spidskommen, tinktur

                           Tilsætningsstoffets sammensætning

                        Tinktur af spidskommen (Cuminum cyminum L.)

                           Aktivstoffets karakteristika

                        Tinktur af frø af Cuminum cyminum L. som defineret af Europarådet (1).

                                    —

                                    98 % ± 0,5 % blanding af vand og ethanol (3:1, v/v);

                                    —

                                    2 ± 0,5 % vegetabilske stoffer;

                                    —

                                    flavonoider i alt ≤ 300 ppm;

                                    —

                                    polyphenoler i alt ≤ 560 ppm;

                                    —

                                    p-menth-3-en-7-al i alt ≤ 8 ppm;

                                    —

                                    fytokemisk markør: 4-iso-propylbenzaldehyd (cuminaldehyd): 25 ± 5 ppm.

                              Flydende form
                        CoE-nr. 161

                           Analysemetode
                            (2)

                        Til kvantificering af den fytokemiske markør (4-iso-propylbenzaldehyd) i fodertilsætningsstoffet: gaskromatografi kombineret med flammeioniseringsdetektor (GC-FID).

                        Alle dyrearter

                        —

                        —

                                    1.

                                    Tilsætningsstoffet anvendes i foder som forblanding.

                                    2.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelser og stabilitet over for varmebehandling.

                                    3.

                                    Følgende angives på etiketten til tilsætningsstoffet:
                                    »Anbefalet maksimumsindhold af aktivstoffet i fuldfoder med et vandindhold på 12 %: 0,03 ml/kg foder«

                                    4.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                        7. november 2028

               (1)  Natural sources of flavourings — rapport nr. 2 (2007)

               (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2018/1800 af 21. november 2018 om fastsættelse af udløsende mængder for 2019 og 2020 med henblik på eventuel anvendelse af tillægsimporttold for visse frugter og grøntsager

text:
                  22.11.2018

                  DA

                  Den Europæiske Unions Tidende

                  L 296/28

         KOMMISSIONENS GENNEMFØRELSESFORORDNING (EU) 2018/1800
         af 21. november 2018
         om fastsættelse af udløsende mængder for 2019 og 2020 med henblik på eventuel anvendelse af tillægsimporttold for visse frugter og grøntsager
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, stk. 1, litra b, og
         ud fra følgende betragtninger:

                     (1)

                     I henhold til artikel 39 i Kommissionens gennemførelsesforordning (EU) 2017/892 (2) kan den tillægsimporttold, der er omhandlet i artikel 182, stk. 1, i forordning (EU) nr. 1308/2013, pålægges de produkter, som er opført i bilag VII til gennemførelsesforordning (EU) 2017/892, i de deri angivne perioder. Denne tillægsimporttold pålægges, hvis den årlige mængde produkter, der overgår til fri omsætning i en af de anvendelsesperioder, som er anført i nævnte bilag, overstiger udløsningsniveauet for det pågældende produkt. Tillægsimporttolden pålægges ikke, hvis det er usandsynligt, at importen skaber forstyrrelser på EU-markedet, eller hvis virkningerne ikke står i forhold til det tilstræbte mål.

                     (2)

                     I overensstemmelse med artikel 182, stk. 1, andet afsnit, i forordning (EU) nr. 1308/2013 fastsættes udløsningsniveauet for importmængder af visse frugter og grøntsager, der eventuelt pålægges tillægsimporttold, på grundlag af importdata og data om hjemmemarkedsforbruget for de tre foregående år. Der bør på grundlag af de data, som medlemsstaterne har indsendt i 2015, 2016 og 2017, fastsættes udløsningsniveauer for visse frugter og grøntsager for 2019 og 2020.

                     (3)

                     I betragtning af, at perioden for eventuel anvendelse af tillægsimporttold, jf. bilag VII til gennemførelsesforordning (EU) 2017/892, for en række produkter begynder den 1. januar, bør nærværende forordning anvendes fra den 1. januar 2019, og den bør derfor træde i kraft hurtigst muligt —

               VEDTAGET DENNE FORORDNING:

            Artikel 1
            I bilaget til nærværende forordning fastsættes for 2019 og 2020 de udløsende mængder, der er omhandlet i artikel 182, stk. 1, litra b), første afsnit, i forordning (EU) nr. 1308/2013, for de produkter, som er opført i bilag VII til gennemførelsesforordning (EU) 2017/892.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 1. januar 2019.
            Den udløber den 30. juni 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 671.

            (2)  Kommissionens gennemførelsesforordning (EU) 2017/892 af 13. marts 2017 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår frugt og grøntsager og forarbejdede frugter og grøntsager (EUT L 138 af 25.5.2017, s. 57).

            BILAG

               Udløsende mængder for de produkter og perioder, der er anført i bilag VII til gennemførelsesforordning (EU) 2017/892, med henblik på eventuel anvendelse af tillægsimporttold

            Medmindre andet er fastsat i bestemmelserne om fortolkning af den kombinerede nomenklatur, har varebeskrivelsen kun vejledende karakter. Anvendelsesområdet for tillægstolden i dette bilag fastlægges på grundlag af anvendelsesområdet for KN-koderne, som de foreligger på tidspunktet for vedtagelsen af denne forordning.

                        Løbenr.

                        KN-kode

                        Beskrivelse af produktet

                        Anvendelsesperiode

                        Udløsningsniveau (i ton)

                        2019

                        2020

                        78.0020

                        0702 00 00

                        Tomater

                        Fra den 1. juni til den 30. september

                        326 943

                        78.0015

                        Fra den 1. oktober

                        til den 31. maj

                        811 333

                        78.0065

                        0707 00 05

                        Agurker

                        Fra den 1. maj til den 31. oktober

                        76 688

                        78.0075

                        Fra den 1. november

                        til den 30. april

                        46 494

                        78.0085

                        0709 91 00

                        Artiskokker

                        Fra den 1. november

                        til den 30. juni

                        55 581

                        78.0100

                        0709 93 10

                        Courgetter

                        Fra den 1. januar til den 31. december

                        60 635

                        78.0110

                        0805 10 22
                        0805 10 24
                        0805 10 28

                        Appelsiner

                        Fra den 1. december

                        til den 31. maj

                        678 007

                        78.0120

                        0805 22 00

                        Klementiner

                        Fra den 1. november

                        til udgangen af februar

                        100 326

                        78.0130

                        0805 21
                        0805 29 00

                        Mandariner (herunder tangeriner og satsumas); wilkings og lignende krydsninger af citrusfrugter

                        Fra den 1. november

                        til udgangen af februar

                        164 563

                        78.0160

                        0805 50 10

                        Citroner

                        Fra den 1. januar til den 31. maj

                        36 456

                        78.0155

                        Fra den 1. juni til den 31. december

                        340 396

                        78.0170

                        0806 10 10

                        Spisedruer

                        Fra den 16. juli til den 16. november

                        83 264

                        78.0175

                        0808 10 80

                        Æbler

                        Fra den 1. januar til den 31. august

                        399 660

                        78.0180

                        Fra den 1. september til den 31. december

                        48 524

                        78.0220

                        0808 30 90

                        Pærer

                        Fra den 1. januar til den 30. april

                        144 570

                        78.0235

                        Fra den 1. juli til den 31. december

                        28 470

                        78.0250

                        0809 10 00

                        Abrikoser

                        Fra den 1. juni til den 31. juli

                        114 722

                        78.0265

                        0809 29 00

                        Kirsebær, undtagen surkirsebær

                        Fra den 16. maj til den 15. august

                        36 289

                        78.0270

                        0809 30

                        Ferskner, herunder nektariner

                        Fra den 16. juni til den 30. september

                        303 691

                        78.0280

                        0809 40 05

                        Blommer

                        Fra den 16. juni til den 30. september

                        28 092


title: Kommissionens gennemførelsesforordning (EU) 2018/1799 af 21. november 2018 om oprettelse af en midlertidig direkte statistisk aktion til formidling af udvalgte variabler vedrørende folke- og boligtællingen i 2021 geokodet til et 1 × 1 km-kvadratnet (EØS-relevant tekst.)

text:
                  22.11.2018

                  DA

                  Den Europæiske Unions Tidende

                  L 296/19

         KOMMISSIONENS GENNEMFØRELSESFORORDNING (EU) 2018/1799
         af 21. november 2018
         om oprettelse af en midlertidig direkte statistisk aktion til formidling af udvalgte variabler vedrørende folke- og boligtællingen i 2021 geokodet til et 1 × 1 km-kvadratnet
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker (1), særlig artikel 14, stk. 2, og
         ud fra følgende betragtninger:

                     (1)

                     Formidling af tællingsvariabler (harmoniseret på EU-plan) fordelt på et stabilt kvadratnet, primært med cellestørrelsen 1 × 1 km, er af central betydning for den fremtidige udformning af politikker og medlemsstaternes folketællingsstrategier.

                     (2)

                     I henhold til artikel 14, stk. 1, litra b) i forordning (EF) nr. 223/2009 kan Kommissionen i særlige og behørigt begrundede tilfælde, for at opfylde uventede behov, vedtage en midlertidig direkte statistisk aktion i overensstemmelse med bestemmelserne i forordningens artikel 14, stk. 2.

                     (3)

                     Denne midlertidige direkte statistiske aktion omfatter dataindsamling, der dækker ét referenceår. Alle medlemsstater bør på referencedatoen for folke- og boligtællingen i 2021 kunne tilvejebringe univariable optællingsdata geokodet til et 1 × 1 km-kvadratnet; derudover bør Unionen yde finansielle bidrag til de nationale statistiske kontorer og andre nationale myndigheder for at dække de meromkostninger, der kan opstå. Denne aktion er understøttet af en analyse af omkostningseffektiviteten og et skøn over de af Kommissionen fastsatte samlede produktionsmeromkostninger.

                     (4)

                     Denne aktion er begrundet i et fælles behov i Unionen for pålidelige, nøjagtige og sammenlignelige oplysninger om befolkningsfordelingen med tilstrækkelig geografisk opløsning baseret på harmoniserede resultatkrav og særligt bestemt til paneuropæisk regional politikudvikling.

                     (5)

                     Der foreligger harmoniserede demografiske oplysninger i en geografisk opløsning for hele Unionen, og formålet er at formidle ét datasæt pr. medlemsstat indeholdende udvalgte variabler om folke- og boligtællingen i 2021 geokodet til et 1 × 1 km-kvadratnet. Det medfører ikke nogen ekstra byrde for respondenterne, da alle nødvendige oplysninger vil blive indhentet fra optællingsdataene for 2021.

                     (6)

                     Navnlig skal der, for at få sammenlignelige harmoniserede resultater i hele Unionen, på EU-plan fastlægges et stabilt kvadratnet bestående af 1 × 1 km-celler. Til formidlingen på dette kvadratnet skal der fastsættes et antal specifikke variabler med tilhørende opdeling i værdiklasser samt et detaljeret program for, hvordan dette skal ske. Endelig er det nødvendigt at angive de geografiske og statistiske metadata, der kræves til et sådant datasæt.

                     (7)

                     I Europa-Parlamentets og Rådets direktiv 2007/2/EF (2) og Kommissionens hertil knyttede gennemførelsesforordninger fastsættes de metadata (3), dataformater (4) og nettjenester (5), der er nødvendige til formidling af geodata. Særlig dækker direktivets bilag III, punkt 1, mulige statistiske kvadratnetsystemer til formidling af geodata, og det anvendes, i henhold til bilag III, punkt 10, for geodatasæt under temaet »befolkningsfordeling — demografi«.

                     (8)

                     I Europa-Parlamentets og Rådets forordning (EF) nr. 763/2008 (6) og Kommissionens hertil knyttede gennemførelsesforordninger fastsættes fælles regler for indberetning af tællingsdata for 2021, særlig referenceåret og de krævede metadata (7), de tekniske specifikationer for tællingsvariablerne og deres opdelinger (8) samt det tekniske format (9).

                     (9)

                     Medlemsstaterne skal indberette deres validerede data og metadata elektronisk i et egnet teknisk format, som stilles til rådighed af Kommissionen. Initiativet Statistical Data and Metadata Exchange (SDMX) vedrørende statistiske og tekniske standarder for udveksling og deling af data og metadata, som Census Hub er baseret på, blev iværksat af Den Internationale Betalingsbank, Den Europæiske Centralbank, Kommissionen (Eurostat), Den Internationale Valutafond, Organisationen for Økonomisk Samarbejde og Udvikling (OECD), FN og Verdensbanken. SDMX og Census Hub fastsætter statistiske og tekniske standarder samt indberetningsstandarder for udveksling af officielle statistikker. Der bør derfor indføres et teknisk format i overensstemmelse med disse standarder.

                     (10)

                     Kommissionen (Eurostat) var vært for et projekt om »harmoniseret beskyttelse af optællingsdata i det europæiske statistiske system (ESS)«, som gav god praksis og gennemførelsesretningslinjer for den harmoniserede beskyttelse ved offentliggørelse af data for 1 × 1 km-kvadratnet.

                     (11)

                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

            Artikel 1
            Genstand
            Der fastsættes hermed en midlertidig direkte statistisk aktion for at udvikle, frembringe og formidle udvalgte variabler i folke- og boligtællingen i 2021 geokodet til et 1 × 1 k-kvadratnet (»1 × 1 km-kvadratnetdata«).
            Med henblik herpå fastsættes der et unikt harmoniseret og stabilt georeferencenet for Europa bestående af celler med et areal på 1 × 1 km. Og de specifikke emner og deres fordelinger fastsættes lige som det detaljerede program og metadata for formidlingen af folke- og boligtællingen i 2021 geokodet til et 1 × 1 km-referencenet.

            Artikel 2
            Definitioner
            I denne forordning anvendes definitionerne i artikel 2 i forordning (EF) nr. 763/2008.
            Desuden forstås ved:
            1)   »kvadratnet«, »kvadratnetcelle« og »kvadratnetpunkt«: kvadratnet, kvadratnetcelle og kvadratnetpunkt som defineret i bilag II, punkt 2.1, i forordning (EU) nr. 1089/2010
            2)   »samlet befolkning«: alle personer i en kvadratnetcelle, hvis sædvanlige bopæl ligger i den pågældende kvadratnetcelle
            3)   »dataelement«: en enkelt måling indeholdt i den tabel, der er defineret i bilag II til denne forordning
            4)   »dataværdi«: den information, som et dataelement giver. En dataværdi kan enten være en »numerisk værdi« eller en »særlig værdi«
            5)   »numerisk værdi«: et helt tal, som er lig med eller højere end »0«, og som giver statistisk information om observationen af det pågældende dataelement
            6)   »validerede data«: data, som er verificeret af medlemsstaterne i henhold til de aftalte valideringsregler
            7)   »observeret værdi«: en numerisk værdi, der repræsenterer observeret eller imputeret information til den mest velfunderede viden baseret på alle former for tilgængelig optællingsinformation for 2021, særlig før anvendelsen af statistiske kontrolforanstaltninger i forbindelse med videregivelse
            8)   »fortrolig værdi«: en numerisk værdi, som for at beskytte dataenes statistiske fortrolighed i henhold til medlemsstaternes beskyttelsesforanstaltninger mod videregivelse af fortrolige statistiske oplysninger, ikke må videregives
            9)   »særlig værdi«: et symbol, der indberettes i et dataelement, i stedet for en numerisk værdi
            10)   »flag«: en kode, som kan ledsage et bestemt dataelement for at beskrive en bestemt egenskab ved dets dataværdi.

            Artikel 3
            Tekniske specifikationer for 1 × 1 km-referencenettet

               1.   I overensstemmelse med punkt 1.5 i bilag IV til forordning (EU) nr. 1089/2010 er det statistiske 1 × 1 km-referencenettet til paneuropæisk brug det fladetro kvadratnet »Grid_ETRS89-LAEA1000«. Den geografiske udstrækning af referencenettet i det koordinatsystem, der er anført i dette kvadratnet i punkt 2.2.1 i bilag II i samme forordning, afgrænses med henblik på nærværende forordning til værdier mellem 900 000 og 7 400 000 meter målt i østlig længde og værdier mellem 900 000 og 5 500 000 meter målt i nordlig bredde.

               2.   I overensstemmelse med punkt 1.4.1.1 i bilag IV i samme forordning navngives hver enkelt kvadratnetcelle for 1 × 1 km-referencenettet af en unik kvadratnetcellekode, som er sammensat af tegnene »CRS3035RES1000mN«. Dette efterfølges af værdien for nordlig bredde angivet i meter af kvadratnetpunktet i kvadratnetcellens nederste venstre hjørne. Derefter tilføjes bogstavet »E« efterfulgt af værdien for østlig længde i meter for kvadratnetpunktet i kvadratnetcellens nederste venstre hjørne.

               3.   Alle kvadratnetcellekoder indledes med den indberettende medlemsstats landekode, som angivet i Vejledningen i Udformning af EU-publikationer, som offentliggøres af Den Europæiske Unions Publikationskontor, efterfulgt af tegnet »_« og dernæst cellekoden for hver enkelt kvadratnetcelle, der indberettes af den pågældende medlemsstat.

            Artikel 4
            Tekniske specifikationer for 1 × 1 km-kvadratnetdatavariabler og for opdelingerne heraf
            For optællingsdata for 2021 anvendes de tekniske specifikationer for de variabler, der er angivet i bilaget til forordning (EU) 2017/543. Opdelingerne af variablerne i nærværende forordning er specificeret i bilag I til nærværende forordning.

            Artikel 5
            Programmet for 1 × 1 km-kvadratnetdata

               1.   Det program for 1 × 1 km-kvadratnetdata, der skal indberettes af hver medlemsstat til Kommissionen (Eurostat) for referenceåret 2021, er specificeret i bilag II.

               2.   Medlemsstaterne erstatter en fortrolig kvadratnetcelleværdi med den særlige værdi »foreligger ikke«.

            Artikel 6
            Harmonisering af resultater

               1.   For at muliggøre sammenligning på EU-plan er det nødvendigt at harmonisere de værdier for resultatdata, der skal formidles. Med henblik herpå skal der så vidt muligt gives fortrinsret til numeriske værdier frem for særlige værdier.

               2.   For at sikre tilstrækkeligt præcis og pålidelig information om den geografiske fordeling af den samlede befolkning skal medlemsstaterne opfylde følgende krav:

                           a)

                           dataelementer om den samlede befolkning indberettes ikke som fortrolige,

                           b)

                           dataelementer om den samlede befolkning med en anden observeret værdi end »0« skal markeres med flaget »befolket« og

                           c)

                           dataelementer om den samlede befolkning med en observeret værdi på »0« skal markeres med flaget »befolket«.

            Artikel 7
            Metadata
            Medlemsstaterne forelægger Kommissionen (Eurostat) metadata for 1 × 1 km-kvadratnetdata i overensstemmelse med bilag III.

            Artikel 8
            Referencedato
            Referencedatoen for 1 × 1 km-kvadratnetdata, som en medlemsstat indberetter, skal være den samme som den referencedato, som medlemsstaten indberetter i henhold til artikel 3 i forordning (EU) 2017/712.

            Artikel 9
            Dato for indberetning af data og metadata

               1.   Medlemsstaterne skal forelægge Kommissionen (Eurostat) validerede og aggregerede data og metadata om den samlede befolkning senest den 31. december 2022.

               2.   Uden at det berører stk. 1, skal medlemsstaterne forelægge Kommissionen (Eurostat) validerede og aggregerede data og metadata senest den 31. marts 2024.

            Artikel 10
            Teknisk format for indberetning af data og metadata
            Det tekniske format, der skal anvendes til indberetning af data og metadata, er formatet SDMX som gennemført via Census Hub. Medlemsstaterne indberetter de krævede data og metadata i overensstemmelse med Kommissionens (Eurostat) datastrukturdefinitioner og tilhørende tekniske specifikationer. Medlemsstaterne opbevarer de krævede data og metadata indtil den 31. december 2034, i tilfælde af at Kommissionen (Eurostat) på et senere tidspunkt anmoder om, at de indberettes.

            Artikel 11
            Kvalitetskrav

               1.   Medlemsstaterne sikrer kvaliteten af de fremsendte data.

               2.   I forbindelse med denne forordning finder kvalitetskriterierne i artikel 12, stk. 1, i forordning (EF) nr. 223/2009 anvendelse på de data, der skal indberettes.

               3.   Efter anmodning fra Kommissionen (Eurostat) skal medlemsstaterne fremlægge de yderligere oplysninger for Kommissionen, som er nødvendige for at vurdere de statistiske oplysningers kvalitet.

            Artikel 12
            Formidling af data

               1.   Kommissionen (Eurostat) skal formidle de 1 × 1 km-kvadratnetdatasæt, der er omhandlet i artikel 5, samt de tilhørende metadata, der er omhandlet i artikel 7.

               2.   Med henblik på denne forordning svarer programmet for de 1 × 1 km-kvadratnetdata og -metadata, som medlemsstaterne skal indberette, og som Eurostat skal formidle, til de data, som medlemsstaterne formidler på nationalt plan, jf. direktiv 2007/2/EF og tilhørende gennemførelsesforordning (EF) nr. 1205/2008, (EF) nr. 976/2009 og (EU) nr. 1089/2010.

            Artikel 13
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. november 2018.

                  På Kommissionens vegne

               Jean-Claude JUNCKER

                  Formand

            (1)  Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).

            (2)  Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (EUT L 108 af 25.4.2007, s. 1).

            (3)  Kommissionens forordning (EF) nr. 1205/2008 af 3. december 2008 om gennemførelse af Europa-Parlamentets og Rådets direktiv 2007/2/EF med hensyn til metadata (EUT L 326 af 4.12.2008, s. 12).

            (4)  Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester (EUT L 323 af 8.12.2010, s. 11).

            (5)  Kommissionens forordning (EF) nr. 976/2009 af 19. oktober 2009 om gennemførelse af Europa-Parlamentets og Rådets direktiv 2007/2/EF for så vidt angår nettjenesterne (EUT L 274 af 20.10.2009, s. 9).

            (6)  Europa-Parlamentets og Rådets forordning (EF) nr. 763/2008 af 9. juli 2008 om folke- og boligtællinger (EUT L 218 af 13.8.2008, s. 14).

            (7)  Kommissionens forordning (EU) 2017/712 af 20. april 2017 om fastsættelse af referenceåret og programmet for de statistiske data og metadata vedrørende folke- og boligtællinger, der er foreskrevet i Europa-Parlamentets og Rådets forordning (EF) nr. 763/2008 (EUT L 105 af 21.4.2017, s. 1).

            (8)  Kommissionens gennemførelsesforordning (EU) 2017/543 af 22. marts 2017 om fastlæggelse af regler for anvendelsen af Europa-Parlamentets og Rådets forordning (EF) nr. 763/2008 om folke- og boligtællinger for så vidt angår variablernes tekniske specifikationer samt deres opdelinger (EUT L 78 af 23.3.2017, s. 13).

            (9)  Kommissionens gennemførelsesforordning (EU) 2017/881 af 23. maj 2017 om gennemførelse af Europa-Parlamentets og Rådets forordning (EF) nr. 763/2008 om folke- og boligtællinger for så vidt angår kvalitetsrapporternes metoder og struktur og det tekniske format for indberetning af data og om ændring af forordning (EU) nr. 1151/2010 (EUT L 135 af 24.5.2017, s. 6).

            BILAG I

               Tekniske specifikationer for opdelingerne af optællingsvariablerne, jf. artikel 4

            Med henblik på denne forordning følger de tekniske specifikationer for opdelingerne af optællingsvariablerne, der er fastsat i bilaget til forordning (EU) 2017/543, dette mønster:

                        —

                        Der henvises til den enkelte variabel, der er udvalgt til formidling på 1 × 1 km-referencekvadratnettet, med den overskrift, der er fastsat i bilaget til forordning (EU) 2017/543.

                        —

                        Generelt anvendes de tekniske specifikationer i bilaget til forordning (EU) 2017/543 omhandlende den enkelte variabel.

                        —

                        Derefter specificeres en opdeling af variablen i værdier.

                        —

                        Opdelingerne er beregnet til at opdele totaler eller subtotaler vedrørende personer.

               Variabel: Sædvanlig bopæl

            Opdelingen af denne variabel, som en medlemsstat skal indberette om, skal ske på samtlige celler i et 1 × 1 km-referencekvadratnet, jf. artikel 3, stk. 1, som dækker en del af den pågældende medlemsstats område, suppleret med en fiktiv kvadratnetcelle pr. medlemsstat, hvortil ikkeplacerbare personer henføres.

                        Geografisk område baseret på 1 × 1 km-referencekvadratnettet (1)

                        GEO.G.

                        x.

                        Alle kvadratnetceller, der delvist eller helt hører til medlemsstatens område

                        x.

                        y.

                        Én virtuel kvadratnetcelle pr. medlemsstat

                        y.

                  Hvis en persons sædvanlige bopæl er ukendt inden for den indberettende medlemsstats område, som er dækket af referencekvadratnettet, kan der anvendes ekstra videnskabeligt baserede, veldokumenterede og offentligt tilgængelige statistiske estimationsmetoder til at placere denne person i en specifik kvadratnetcelle. Personer, som ikke placeres i en celle i referencekvadratnettet, skal placeres i den virtuelle kvadratnetcelle GEO.G.y. for den pågældende medlemsstat.

               Variabel: Køn

            I denne forordning anvendes opdelingen SEX., jf. bilaget til forordning (EU) 2017/543, for denne variabel.

               Variabel: Alder

            Følgende opdelingskategorier indberettes:

                        Alder

                        AGE.G.

                        1.

                        Under 15 år

                        1.

                        2.

                        15 til 64 år

                        2.

                        3.

                        65 år og derover

                        3.

                  Som anført i bilaget til forordning (EU) 2017/543 angives alderen i hele år på referencedatoen.

               Variabel: Nuværende erhvervssituation (antal beskæftigede)

            Følgende opdelingskategori i opdelingen CAS.L., jf. forordning (EU) 2017/543, skal indberettes:

                        Nuværende erhvervssituation

                        CAS.L.

                        1.

                        Beskæftigede

                        1.1.

                  For denne kategori anvendes specificeringen af »beskæftiget«, jf. bilaget til forordning (EU) 2017/543.

               Variabel: Fødeland/fødested

            Følgende opdelingskategorier i opdelingen POB.L., jf. forordning (EU) 2017/543, skal indberettes:

                        Fødeland/fødested

                        POB.L.

                        1.

                        Fødested i det indberettende land

                        1.

                        2.

                        Fødested i en anden EU-medlemsstat

                        2.1.

                        3.

                        Fødested andetsteds

                        2.2.

               Variabel: Sædvanlig bopæl et år før tællingen

            Følgende opdelingskategorier i opdelingen ROY., jf. forordning (EU) 2017/543, skal indberettes:

                        Sædvanlig bopæl et år før tællingen

                        ROY.

                        1.

                        Sædvanlig bopæl uændret

                        1.

                        2.

                        Flytning inden for det indberettende land

                        2.1.

                        3.

                        Tilflytning fra et land uden for det indberettende land

                        2.2.

                  En flytning inden for samme kvadratnetcelle skal indberettes enten som en »flytning inden for det indberettende land« (ROY.2.1.) eller som en »tilflytning fra land uden for det indberettende land« (ROY.2.2.), hvor det er relevant.

               (1)  Koderne »x.« er identifikationskoder for kvadratnetceller som anført i artikel 3. Koderne »y.« består af tegnstrengen »unallocated« efterfulgt af landekoden for den indberettende medlemsstat som anført i artikel 3, stk. 3.

            BILAG II

               Programmet for statistiske optællingsdata geokodet til 1 × 1 km-referencekvadratnettet, jf. artikel 5

            Programmet for 1 × 1 km-kvadratnetdata, som skal indberettes for referenceåret 2021, skal bestå af én todimensionel tabel, der samkører kvadratnetcellerne GEO.G., jf. bilag I, med følgende kategorier fra optællingsvariablerne og opdelingerne heraf, jf. bilag I:

                        Kategorier af optællingsvariabler, der skal opdeles på 1 × 1 km-referencekvadratnettet

                        STAT.G.

                        0.

                        SEX.0.: Samlet befolkning

                        0.

                        1.

                        SEX.1.: Mand

                        1.

                        2.

                        SEX.2.: Kvinde

                        2.

                        3.

                        AGE.G.1.: Under 15 år

                        3.

                        4.

                        AGE.G.2.: 15 til 64 år

                        4.

                        5.

                        AGE.G.3.: 65 år og derover

                        5.

                        6.

                        CAS.L.1.1.: Beskæftigede (1)

                        6.

                        7.

                        POB.L.1.: Fødested i det indberettende land

                        7.

                        8.

                        POB.L.2.1.: Fødested i en anden EU-medlemsstat

                        8.

                        9.

                        POB.L.2.2.: Fødested andetsteds

                        9.

                        10.

                        ROY.1.: Sædvanlig bopæl et år før tællingen uændret

                        10.

                        11.

                        ROY.2.1.: Sædvanlig bopæl et år før tællingen: flytning inden for det indberettende land

                        11.

                        12.

                        ROY.2.2.: Sædvanlig bopæl et år før tællingen: tilflytning fra et land uden for det indberettende land

                        12.

               (1)  Data om kategorien »beskæftigede« skal så vidt muligt indberettes, hvis de er tilgængelige i den indberettende medlemsstat.

            BILAG III

               Krævede metadata for 1 × 1 km-kvadratnetdata, jf. artikel 7

               Metadata om dataelementer

                        1.

                        Efter behov markerer medlemsstaterne et dataelement med følgende flag:

                                    a)

                                    »midlertidig«

                                    b)

                                    »befolket«

                                    c)

                                    »revideret«

                                    d)

                                    »se vedhæftede oplysninger«

                                    e)

                                    »fortrolig« (1).

                        2.

                        Kun dataværdier om »den samlede befolkning«, som indberettes under artikel 9, stk. 1, og som af medlemsstaten ikke anses for endelige data på tidspunktet for indberetningen, skal forsynes med flaget »midlertidig«.

                        3.

                        Flaget »befolket« finder kun anvendelse på dataelementer »samlet befolkning«, jf. artikel 6, stk. 2.

                        4.

                        For hver dataværdi, der er forsynet med mindst ét af flagene »revideret« eller »se vedhæftede oplysninger«, anføres en forklarende note.

                        5.

                        Hvert dataelement, hvis fortrolige værdi er blevet erstattet af den særlige værdi »foreligger ikke«, forsynes med flaget »fortrolig«.

               Metadata om variablerne

            Ud over metadata om de variabler, der er indberettet til Kommissionen (Eurostat) i henhold til artikel 6 i forordning (EU) 2017/712, skal medlemsstaterne levere metadata om hver variabel i bilag I, der indeholder oplysninger om de datakilder og den metodologi, der er anvendt til at opnå dataværdier for en variabel i 1 × 1 km-referencekvadratnettet. Navnlig skal metadataene indeholde:

                        —

                        Oplysninger om pålideligheden og nøjagtigheden af de indberettede dataværdier

                        —

                        En beskrivelse af den metodologi, der er anvendt til at anslå dataværdierne for 1 × 1 km-referencekvadratnettet, herunder pålideligheden og nøjagtigheden af de resulterende dataværdier

                        —

                        En beskrivelse af den metodologi, der anvendes til at placere personer i specifikke kvadratnetceller under variablen »sædvanlig bopæl«, herunder oplysninger om karakteristika for personer under kategorien GEO.G.y.

               Referencemetadata

            Metadataoplysningerne og metadatastrukturen i bilaget til forordning (EU) 2017/881 suppleres i forbindelse med denne forordning med følgende elementer, der specifikt refererer til 1 × 1 km-kvadratnetdata:

                        —

                        Element 3.3. »Behandling og evaluering« suppleres af delelementet 3.3.3. »Yderligere oplysninger om generisk (ikke variabel-relateret) metodologi, der er anvendt for at frembringe 1 × 1 km-kvadratnetdatasættet«.

                        —

                        Element 3.4. »Formidling« suppleres af specifikke oplysninger om foranstaltninger til kontrol med statistisk fortrolighed i forbindelse med 1 × 1 km-kvadratnetdatasættet. Medlemsstaterne giver Kommissionen (Eurostat) oplysninger om foranstaltninger i forbindelse med den harmoniserede beskyttelse af 1 × 1 km-kvadratnetdata, særlig hvis de har anvendt god praksis fra ESS og gennemførelsesretningslinjer for den harmoniserede beskyttelse af 1 × 1 km-kvadratnetdata.

                        —

                        Element 4.2. »Aktualitet og punktlighed« suppleres af specifikke kalenderdatoer for indberetningen og eventuelle ændringer af 1 × 1 km-kvadratnetdata og -metadata.

                        —

                        Element 4. »Vurdering af datakvalitet« suppleres af delelement 4.7 »Geografisk information — datakvalitet«, der dækker geografiske kvalitetsprincipper, navnlig geografisk dækning og sammenlignelighed, positionel nøjagtighed samt tidsmæssig sammenhæng og fuldstændighed i de geodata, der er anvendt til geokodning.

               (1)  Dette flag finder ikke anvendelse på dataelementer om den samlede befolkning, jf. artikel 6, stk. 2, litra a).


title: Kommissionens gennemførelsesforordning (EU) 2019/23 af 7. januar 2019 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  8.1.2019

                  DA

                  Den Europæiske Unions Tidende

                  L 5/1

         KOMMISSIONENS GENNEMFØRELSESFORORDNING (EU) 2019/23
         af 7. januar 2019
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Den 27. december 2018 besluttede Sanktionskomitéen under FN's Sikkerhedsråd at fjerne et punkt fra listen over personer eller sammenslutninger, der er omfattet af indefrysningen af pengemidler og økonomiske ressourcer.

                     (3)

                     Bilag III til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. januar 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG
            I bilag III til forordning (EF) nr. 1210/2003 udgår følgende punkt:

                           »106.

                           RAYON STATE ESTABLISHMENT (alias RAYON STATE COMPANY). Adresse: P.O. Box 11230, Hindiya, Babylon, Irak.«


title: Kommissionens gennemførelsesforordning (EU) 2019/109 af 24. januar 2019 om tilladelse til udvidelse af anvendelsen af olie fremstillet af Schizochytrium sp. som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  25.1.2019

                  DA

                  Den Europæiske Unions Tidende

                  L 23/7

         KOMMISSIONENS GENNEMFØRELSESFORORDNING (EU) 2019/109
         af 24. januar 2019
         om tilladelse til udvidelse af anvendelsen af olie fremstillet af Schizochytrium sp. som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.

                     (2)

                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen træffe beslutning om godkendelse og markedsføring af en ny fødevare i Unionen og om ajourføring af EU-listen.

                     (4)

                     I overensstemmelse med Europa-Parlamentets og Rådets forordning (EF) nr. 258/97 (3) blev der ved Kommissionens gennemførelsesafgørelse (EU) 2014/463/EU (4) givet tilladelse til at markedsføre olie fremstillet af mikroalgen Schizochytrium sp. som en ny levnedsmiddelingrediens til anvendelse i en række fødevarer.

                     (5)

                     Tilladelsen til olie fremstillet af mikroalgen Schizochytrium sp. (T18) som ny fødevare, jf. forordning (EU) 2015/2283, blev ved Kommissionens gennemførelsesforordning (EU) 2018/1032 (5) udvidet til at omfatte frugt- og grøntsagspuréer.

                     (6)

                     Den 10. september 2018 indgav virksomheden DSM Nutritional Products Europe en ansøgning til Kommissionen om at ændre betingelserne for anvendelsen af den nye fødevare Schizochytrium sp., jf. artikel 10, stk. 1, i forordning (EU) 2015/2283. I ansøgningen blev der anmodet om at udvide anvendelsen af Schizochytrium sp. til at omfatte frugt- og grøntsagspuréer.

                     (7)

                     Den foreslåede udvidelse af anvendelsen af den nye fødevare ændrer ikke ved de sikkerhedsmæssige hensyn, der lå til grund for tilladelsen til Schizochytrium sp. (T18), jf. gennemførelsesforordning (EU) 2018/1032, ligesom den ikke giver anledning til nogen sikkerhedsmæssige betænkeligheder. I betragtning heraf er den foreslåede udvidelse af anvendelsen i overensstemmelse med artikel 12, stk. 1, i forordning (EU) 2015/2283.

                     (8)

                     Kommissionen anmodede ikke om en udtalelse fra Den Europæiske Fødevaresikkerhedsautoritet, jf. artikel 10, stk. 3, i forordning (EU) 2015/2283, da det er usandsynligt, at en udvidelse af anvendelsen af olie fremstillet af Schizochytrium sp. og den deraf følgende ajourføring af EU-listen får virkninger for den menneskelige sundhed.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1

               1.   De oplysninger i EU-listen over godkendte nye fødevarer, der er fastlagt i gennemførelsesforordning (EU) 2017/2470, og som vedrører stoffet olie fremstillet af Schizochytrium sp., ændres som angivet i bilaget til nærværende forordning.

               2.   De i stk. 1 omhandlede oplysninger i EU-listen skal omfatte de anvendelsesbetingelser og mærkningskrav, der er fastsat i bilaget til nærværende forordning.

            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. januar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (4)  Kommissionens gennemførelsesafgørelse 2014/463/EU af 14. juli 2014 om tilladelse til markedsføring af olie fremstillet af mikroalgen Schizochytrium sp. som ny levnedsmiddelingrediens i henhold til Europa-Parlamentets og Rådets forordning (EF) nr. 258/97 og om ophævelse af beslutning 2003/427/EF og 2009/778/EF (EUT L 209 af 16.7.2014, s. 55).

            (5)  Kommissionens gennemførelsesforordning (EU) 2018/1032 af 20. juli 2018 om tilladelse til udvidelse af anvendelsen af olie fremstillet af mikroalgen Schizochytrium sp. som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EUT L 185 af 23.7.2018, s. 9).

            BILAG
            Oplysningerne vedrørende »olie fremstillet af Schizochytrium sp.« i tabel 1 (godkendte nye fødevarer) i bilaget til gennemførelsesforordning (EU) 2017/2470 affattes således:

                           Godkendt ny fødevare

                           Anvendelsesbetingelser for den nye fødevare

                           Supplerende specifikke mærkningskrav

                           Andre krav

                           »Olie fremstillet af

                                 Schizochytrium

                              sp.

                              Specificeret fødevarekategori

                              Maksimumsindhold af DHA

                           Den nye fødevare betegnes »olie fremstillet af mikroalgen Schizochytrium sp.« på mærkningen af de fødevarer, der indeholder den«

                           Mejeriprodukter, undtagen drikkevarer baseret på mælk

                           200 mg/100 g, eller for osteprodukter 600 mg/100 g

                           Produkter til erstatning for mejeriprodukter, undtagen drikkevarer

                           200 mg/100 g, eller for produkter til erstatning for osteprodukter 600 mg/100 g

                           Smørbare fedtstoffer og dressing

                           600 mg/100 g

                           Morgenmadscerealier

                           500 mg/100 g

                           Kosttilskud som defineret i direktiv 2002/46/EF

                           250 mg DHA pr. dag for den brede befolkning

                           450 mg pr. dag for gravide og ammende kvinder

                           Kosterstatning til vægtkontrol som defineret i forordning (EU) nr. 609/2013 og måltidserstatning til vægtkontrol

                           250 mg/måltid

                           Mælkebaserede drikkevarer og lignende produkter til småbørn

                           200 mg/100 g

                           Forarbejdede fødevarer baseret på cerealier og babymad bestemt til spædbørn og småbørn som defineret i forordning (EU) nr. 609/2013

                           Fødevarer til indtagelse i forbindelse med stærkt krævende muskelarbejde, især for sportsfolk

                           Fødevarer med angivelser om fravær eller reduceret forekomst af gluten i overensstemmelse med kravene i gennemførelsesforordning (EU) nr. 828/2014

                           Fødevarer til særlige medicinske formål som defineret i forordning (EU) nr. 609/2013

                           I overensstemmelse med de særlige ernæringsmæssige krav hos de personer, som produkterne er beregnet til

                           Bagværk (brød, boller og rundstykker), søde kiks

                           200 mg/100 g

                           Kornbaserede snackstænger

                           500 mg/100 g

                           Fedtstoffer til madlavning

                           360 mg/100 g

                           Ikke-alkoholholdige drikkevarer (herunder mejeriproduktanaloger og drikkevarer på basis af mælk)

                           80 mg/100 ml

                           Frugt- og grøntsagspuré

                           100 mg/100 g


title: Kommissionens gennemførelsesforordning (EU) 2019/431 af 18. marts 2019 om 296. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  19.3.2019

                  DA

                  Den Europæiske Unions Tidende

                  L 75/68

         KOMMISSIONENS GENNEMFØRELSESFORORDNING (EU) 2019/431
         af 18. marts 2019
         om 296. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 13. marts 2019 besluttede Sanktionskomitéen under FN's Sikkerhedsråd at ændre et punkt på listen over de personer, grupper og enheder, der er omfattet af indefrysningen af midler og økonomiske ressourcer. Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. marts 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 under overskriften »Fysiske personer« affattes identifikationsoplysningerne for punktet:

               »Hamza Usama Muhammad bin Laden. Fødselsdato: 9.5.1989. Fødested: Jeddah, Saudi-Arabien. Nationalitet: saudiarabisk. Andre oplysninger: a) søn af Usama bin Laden (død), b) erklæret officielt medlem af Al-Qaida af Aiman Muhammed Rabi al-Zawahiri. Har opfordret tilhængere af Al-Qaida til at begå terrorangreb. Anses for at være al-Zawahiris mest sandsynlige efterfølger. Den i artikel 7d, stk. 2, litra i), omhandlede dato: 28.2.2019.«

            således:

               »Hamza Usama Muhammad bin Laden. Fødselsdato: 9.5.1989. Fødested: Jeddah, Saudi-Arabien. Andre oplysninger: a) søn af Usama bin Laden (død), b) erklæret officielt medlem af Al-Qaida af Aiman Muhammed Rabi al-Zawahiri. Har opfordret tilhængere af Al-Qaida til at begå terrorangreb. Anses for at være al-Zawahiris mest sandsynlige efterfølger. Den i artikel 7d, stk. 2, litra i), omhandlede dato: 28.2.2019.«


title: Kommissionens gennemførelsesforordning (EU) 2019/432 af 18. marts 2019 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  19.3.2019

                  DA

                  Den Europæiske Unions Tidende

                  L 75/70

         KOMMISSIONENS GENNEMFØRELSESFORORDNING (EU) 2019/432
         af 18. marts 2019
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Den 13. marts 2019 besluttede Sanktionskomitéen under FN's Sikkerhedsråd at fjerne fire punkter fra listen over personer eller sammenslutninger, der er omfattet af indefrysningen af pengemidler og økonomiske ressourcer.

                     (3)

                     Bilag III til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. marts 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG
            I bilag III til Rådets forordning (EF) nr. 1210/2003 udgår følgende punkter:

                        »46.

                        GENERAL ESTABLISHMENT FOR MAIN OUT PALL DRAIN. Adresse: P.O. Box 113, Nassiriyah, Irak.«

                        »98.

                        NATIONAL TOBACCO STATE COMPANY (alias NATIONAL TOBACCO STATE ENTERPRISE). Adresse: P.O. Box 6, Arbil, Irak.«

                        »145.

                        STATE ENTERPRISE FOR PETROCHEMICAL INDUSTRIES. Adresse: Khor Al Zubair, P.O. Box 933, Basrah, Irak.«

                        »147.

                        STATE ENTERPRISE FOR PULP AND PAPER INDUSTRIES. Adresse: P.O. Box 248, Hartha District, Basrah, Irak.«